Želovce 03.02.2023

Slovenský zväz MMA – MAMMAL

Slovensko

Vec: Recenzia

Telovýchovný program úpolových športov MMA pod vedením pána Pavla Berkyho, trénera, akreditovaného športového odborníka zväzu MMA a jeho asistenta Ľubomíra Račáka, nášho bývalého žiaka, sa konal 3-krát od 13.1. – 3.2.2023 po dve vyučovacie hodiny, pre žiakov 1. stupňa. Program bol zameraný na úpolové, obranné a posilňovacie schopnosti, ktoré majú viesť k správnemu životnému štýlu a držaniu tela vo všetkých pozíciách. Ohlasy zo strany učiteľov boli pozitívne a zo strany žiakov sršalo športovo pozitívne naladenie, čo viedlo aj k upevneniu pozitívnych vzťahov medzi žiakmi 1. stupňa.

Samotný proces cyklu sa začínal najskôr rozcvičením celého tela. Nasledovali bloky jednotlivých bojových umení, ktoré boli vysvetlené a názorne predvedené asistentom. Žiaci si potom mohli sami na sebe odskúšať cviky pod ich kontrolou.

Inštruktor mal veľmi didakticky podrobne vysvetlený výklad k jednotlivým bojovým úkonom, ktorým viedol žiakov k sebauvedomelej disciplíne.

V mene celej školy ZŠ s MŠ Želovce sa mu chceme veľmi pekne poďakovať za príkladnú učiteľskú športovú prácu, ktorá sa žiakom veľmi páčila.

Mgr.A.Sedmáková

riaditeľka